
				EBAZPENA, 2015eko ekainaren 26koa, Universidad de País Vasco / Euskal Herriko Unibertsitatearena, Estibaliz Mateo Alesanco andrea «Mikrobiologia» jakintza arloan irakasle agregatu moduan kontratatzeko proposamena egiteko dena. Plaza horren deialdia 2014ko abenduaren 3ko Ebazpenaren bidez egin zen (2014ko abenduaren 12ko EHAA).

				Errektorearen 2014ko abenduaren 3ko Ebazpenaren bitartez (2014ko abenduaren 12ko EHAA), batzorde bat osatu zen, ebazpen horretan bertan deitutako irakasle agregatuen plazak betetzeko lehiaketa epaitzeko, Universidad del País Vasco / Euskal Herriko Unibertsitatean. Batzorde horren proposamenari jarraitu zaio eta ezarrita dauden prozedura eta baldintzak bete dira honako hauekin bat etorriz: otsailaren 25eko 3/2004 Legea, Euskal Unibertsitate Sistemari buruzkoa; Hezkuntza, Unibertsitate eta Ikerketa Sailaren martxoaren 4ko 40/2008 Dekretua, UPV/EHUko irakasleen eta ikertzaileen araubideari buruzkoa; irakasle kontratatu iraunkorrak hautatu eta kontratatzeko prozedura, Gobernu Kontseiluak 2008ko maiatzaren 8an onartua eta Irakasleen errektoreordearen 2008ko ekainaren 23ko Ebazpenaren bidez argitaratua (uztailaren 15eko EHAA); deialdiko oinarriak; aplikatu beharreko arau orokorrak; eta, aurreikusita ez dagoenerako, administrazio publikoan sartzeko araubide orokorra arautzen duten estatu mailako xedapenak. Hala, horiek guztiak kontuan hartuta,

				Errektoretzak ebatzi du Estibaliz Mateo Alesanco (NAN: 18597777-T) Universidad del País Vasco / Euskal Herriko Unibertsitateko irakasle agregatu moduan kontratatzeko proposamena egitea. Kodea: AGC8L1 – D00093-7. Jakintza-arloa: «Mikrobiologia». Saila: Immunologia, Mikrobiologia eta Parasitologia. Ikastegia: Medikuntza eta Odontologia Fakultatea. Hizkuntza-eskakizuna: elebiduna. Arduraldia: osoa. Egin beharreko lanak: «Mikrobiologia eta Immunologia Medikoak; Mikrobiologia eta Immunologia; Mikrobiologia Klinikoa eta Infekzioa».

				Proposatutako hautagaiak 20 egun balioduneko epea izango du, erabakia Euskal Herriko Agintaritzaren Aldizkarian argitaratzen den egunaren biharamunetik hasita, dagokion lan-kontratuaren formalizazio guztiak gauzatu, eta kontratazioaren aurretik lehiaketaren deialdiak 9. oinarrian zehazten duen dokumentazio guztia aurkezteko, Deialdi eta Lehiaketa Atalean.

				Ebazpen honek amaiera ematen dio administrazio-bideari, baina interesdunak aukerako berraztertze-errekurtsoa aurkez diezaioke irakasle-ikertzaileen arloko errektoreordetzari, hilabeteko epean, edo, bestela, administrazioarekiko auzi errekurtsoa jar dezake zuzenean Bilboko Administrazioarekiko Auzietako Epaitegietan, bi hilabeteko epean. Epe biak ebazpena Euskal Herriko Agintaritzaren Aldizkarian argitaratu eta biharamunetik zenbatuko dira.

				Leioa, 2015eko ekainaren 26a.

				Errektorea.

				EGINKIZUNAK ESKUORDETUTA (2013/01/30EKO EBAZPENA, 2013/02/13KO EHAA).

				Irakasle-ikertzaileen arloko errektoreordea,

				XABIER ETXANIZ ERLE.

